**- POZIV MEDIJIMA I SUDIONICIMA -**

*Krnjak, 7. listopada 2022.*

**Završna konferencija prekograničnog projekta I.N.G.R.I.D.**

Poštovani,

zadovoljstvo nam je pozvati Vas na završnu konferenciju projekta I.N.G.R.I.D. – Razvoj energetski učinkovitih održivih mreža gradova i općina u prekograničnom području koja će se održati dana **14. listopada u prostorijama vijećnice Općine Krnjak s početkom u 11:00 sati.**

Riječ je o EU projektu ukupne vrijednosti od 6,9 milijuna kuna financiranom iz programa Interreg IPA – Hrvatska – Bosna i Hercegovina – Crna Gora 2014 -2020 kojem je nositelj projekta Općina Krnjak, a projektni partneri Grad Hrvatska Kostajnica, Opština Velika Kladuša iz BiH te Glavni grad Podgorica iz Crne Gore.

Cilj projekta I.N.G.R.I.D. bio je unaprijediti suradnju općina i gradova na prekograničnom području na području korištenja održivih izvora energije kroz niz promotivnih mjera, a ponajprije kroz realizaciju tzv. „pilot“ projektnih investicija na području djelovanja projektnih partnera. Dodatno, kroz projekt su opremljeni i energetski info uredi čija je zadaća osigurati kontinuitet u širenju svijesti među različitim skupinama građana i stručne javnosti na temu energetske učinkovitosti.

Projekt je započeo 15. veljače 2020. te se završava nakon 32 mjeseca provedbe.

Na konferenciji će biti **detaljnije predstavljeni rezultati projekta** te će biti potpisana Zajednička deklaracija o posvećenosti općina i gradova energetskoj učinkovitosti u njihovom narednom radu.

Na predstavljanju će govoriti:

* *Perica Matijević, načelnik Općine Krnjak, RH*
* *Predstavnici partnera projekta I.N.G.R.I.D.*
* *Predstavnik/ca Karlovačke županije*
* *Kristijan Futač, voditelj službe zajedničkog tehničkog tajništva Programa prekogranične suradnje Interreg IPA Hrvatska – Bosna i Herzegovina- Crna Gora 2014-2020 (TBC)*

Konferencija je predviđena u trajanju od 45 minuta nakon čega će uslijediti prigodni domjenak.